b'\n_START_ARTICLE_\nBavarska dr\xc5\xbeavna knji\xc5\xbenica\n_START_PARAGRAPH_\nBavarska dr\xc5\xbeavna knji\xc5\xbenica (nem\xc5\xa1ko Bayerische Staatsbibliothek) v M\xc3\xbcnchnu v Nem\xc4\x8diji je z ve\xc4\x8d kot sedmimi milijoni del ena najve\xc4\x8djih knji\xc5\xbenic v Srednji Evropi. Pod imenom Dvorna knji\xc5\xbenica Wittelbachov jo je leta 1558 ustanovil vojvoda Albreht V. Leta 1919 so jo preimenovali v dana\xc5\xa1nje ime, do danes pa je ostala sredi\xc5\xa1\xc4\x8dna knji\xc5\xbenica nem\xc5\xa1ke zvezne de\xc5\xbeele Bavarske._NEWLINE_V knji\xc5\xbenici poleg tiskanih knjig hranijo \xc5\xa1tevilne inkunabule, \xc5\xa1tevilne posebne zbirke (zemljevide, knji\xc5\xbeevno zapu\xc5\xa1\xc4\x8dino, avtografije, portrete, knji\xc5\xbene tablice, fotografske arhive in slikarske knjige), ter pomembne starodavne rokopise, med njimi tudi Bri\xc5\xbeinske spomenike, nastarej\xc5\xa1i pisni vir v sloven\xc5\xa1\xc4\x8dini. Poleg tega v njej skladi\xc5\xa1\xc4\x8dijo preko 40.000 trenutnih \xc4\x8dasopisov in drugih periodi\xc4\x8dnih izdaj, po \xc4\x8demer je Bavarska dr\xc5\xbeavna knji\xc5\xbenica druga v Evropi, takoj za Britansko knji\xc5\xbenico.'